section_heading: Rana politička karijera
paragraph_text: Carter je krenuo u opsežne reforme i na drugim društvenim poljima. Pod njegovom administracijom je Georgia donijela niz zakona i propisa u svrhu očuvanja okoline, kao i dotada zanemarenih historijskih spomenika. Također su donesene mjere u svrhu poboljšanja životnih uvjeta zatvorenika u državnim zatvorima. mini|250px|lijevo|Carter i [[Gerald Ford tijekom predsjedničke debate 1976. godine.]] Carter je, s druge strane, prekinuo s tradicijom New Deala prema kojoj su reforme bile vezane uz proširenje ovlasti i uloge države u ekonomiji i drugim pitanjima. Umjesto toga je Georgija racionalizirala državnu upravu, a Carter je zaustavio i ambiciozan projekt izgradnje brana, držeći ih opasnošću po prirodnu okolinu.